stanford-oval/wikipedia huggingface dataset:
Pascale Piera

Pascale Piera (s. 23. helmikuuta 1967 Chatou) on ranskalainen poliitikko. Hänet valittiin Euroopan parlamentin jäseneksi Kansallinen liittouma -puolueen listalta vuoden 2024 eurovaaleissa.
Piera valmistui Paris II -yliopistosta ja aloitti uran juristina. Hän työskenteli ennen poliittista uraansa muun muassa tutkintatuomarina ja sai julkisuutta vuoden 2009 tapauksesta, jossa syytteitä asetettiin Senlisin pormestari Jean-Christophe Canteria vastaan. Vuonna 2024 Piera tuli valituksi europarlamentaarikoksi Kansallisen liittouman listan kymmenenneltä paikalta.
Aiheesta muualla

Pascale Piera Euroopan parlamentin jäsenet. Euroopan parlamentti.
Paavo A. Kari

Paavo Armas Alfred Kari (4. marraskuuta 1905 Hausjärvi – 1. toukokuuta 1982 Turku) oli suomalainen päätoimittaja, joka tuli tunnetuksi myös pakinoitsijana.
Paavo A. Karin vanhemmat olivat veturinkuljettaja Paavo Kari ja Olga Kulmala. Hänen ensimmäinen puolisonsa vuodesta 1935 oli Ensi Isaksson ja toinen vuodesta 1945 Helga Orvokki Valtonen. Kari kävi keskikoulun 1924 ja tuli Riihimäen sanomien aputoimittajaksi 1926 ja Kannaksen Lehden 1928. Hän oli Sisä-Suomen toimitussihteeri 1930–1937, Uuden Auran toimittaja 1937–1938, toimitussihteeri 1938–1945 ja toimituspäällikkö 1945–1949. Yksityisyrittäjien Turun osaston toiminnanjohtajana Kari työskenteli 1952–1959 ja oli samalla Lounais-Suomen Yrittäjän vastaava toimittaja.  Salon Seudun Sanomien päätoimittajana Kari toimi vuodesta 1959 vuoteen 1970 asti. Pakinoitsijana hänet tunnettiin 1930-luvulta herra Turusena.
Paavo Aalto

Paavo Reino Aalto (8. marraskuuta 1898 Pori – 2. marraskuuta 1970 Helsinki) oli suomalainen ekonomi, yritysjohtaja ja taidekauppias, joka sai intendentin arvonimen.
Porissa syntynyt Aalto tuli ylioppilaaksi Porin klassillisesta lyseosta 1917. Hän oli harjoittelija useissa eri liikkeissä Porissa ja työskenteli kauppa- ja teollisuuskomissionin oikeudellisella osastolla Turussa. Ekonomin tutkinnon Aalto suoritti 1920 Helsingin kauppakorkeakoulussa ja erikoistui valmistuttuaan taidekaupan alalle. Aalto työskenteli Strindbergin taidesalongissa lähes viisikymmentä vuotta, aina eläkkeelle jäämiseensä asti vuonna 1969, ja toimi pitkään taidesalongin varatoimitusjohtajana. Suomen sisällissotaan, talvisotaan ja jatkosotaan osallistunut Aalto oli viimeksi mainitussa linnoituspataljoonan vääpeli. Hän oli Helsingin taide- ja antiikkikauppiaitten yhdistyksen hallituksen jäsen vuodesta 1944 ja toimi useiden helsinkiläisten liikkeiden tilintarkastajana. Intendentin arvonimen Aalto sai 1969.
Osorno

| Osorno |
| --- | --- |

 lippu:  vaakuna
 Osorno
 Koordinaatit: 40°34′S, 73°9′W 
Valtio:  Chile
Alue:  Los Lagos
Maakunta:  Osorno
Hallinto:  
 – Hallinnon tyyppi:  Kunta
 – Pormestari:  Jaime Bertin Balenzuela
Pinta-ala:  
 – Kokonaispinta-ala:  32,4 km²
Väkiluku (2017):  147 826
 – Väestötiheys:  4 567 as./km²
 
 www.municipalidadosorno.cl 
Infobox OKVirheellinen NIMI-arvo: 
Osorno on kaupunki Chilessä. Vuoden 2017 väestönlaskennassa siellä oli 147 826 asukasta. Se sijaitsee Chilen eteläosassa Damas- ja Rahue-jokien yhtymäkohdassa. Espanjalaiset perustivat sen useaan otteeseen 1500- ja 1600-luvuilla, mutta hylkäsivät sen ajoittain intiaanien vastarinnan takia.
Aiheesta muualla

Kuvia tai muita tiedostoja aiheesta Osorno Wikimedia Commonsissa
Pavone

Pavone voi tarkoittaa ainakin seuraavia:
Pavone Canavese, kunta Italiassa Piemonten alueella olevassa Torinon metropolikaupungissa
Pavone del Mella, kunta Pohjois-Italiassa Brescian maakunnassa Lombardian alueella
Rita Pavone, italialainen laulaja ja näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pavone”, voi hakea sivunnimihaulla, laajalla sivunnimihaulla tai tekstihaulla.
Paul Gautsch von Frankenthurn

Paul Gautsch von Frankenthurn vuonna 1905.
Paul Gautsch von Frankenthurn (26. helmikuuta 1851 Döbling – 20. huhtikuuta 1918 Wien) oli itävaltalainen valtiomies, joka toimi kolmesti Itävallan pääministerinä vuosina 1897–1898, 1904–1906 ja 1911.
Gautsch von Frankenthurn opiskeli Wienin yliopistossa ja aloitti uransa vuonna 1874 Itävallan opetusministeriössä. Hän toimi opetusministerinä 1885–1893 Eduard Taaffen ja  1895–1897 Kasimir Badenin hallituksessa. Hän sai 1890 paronin aatelisarvon ja 1895 elinikäisen jäsenyyden parlamentin ylähuoneessa. Gautsch von Fankenthurn nimitettiin Badenin eron jälkeen uudeksi pääministeriksi marraskuussa 1897, mutta epäonnistuttuaan Böömin kielilainsäädännön uudistamisessa hän erosi jo seuraavan vuoden maaliskuussa. Sen jälkeen hän toimi valtion tiliviraston päällikkönä, kunnes hänet kutsuttiin uudelleen pääministeriksi 1. tammikuuta 1905. Gautschin toinen hallitus esitti yleisen äänioikeuden käyttöönottoa, mikä herätti vastustusta etuoikeutetuissa säädyissä. Tämä johti hallituksen kaatumiseen huhtikuussa 1906, mutta alullepantu äänioikeusreformi toteutui kaikesta huolimatta seuraavana vuonna. Gautsch von Frankenthurmin kolmas pääministerikausi vuonna 1911 jäi vain muutaman kuukauden mittaiseksi.
Aiheesta muualla

Kuvia tai muita tiedostoja aiheesta Paul Gautsch von Frankenthurn Wikimedia Commonsissa
Olen aina rakastanut Sinua

| Olen aina rakastanut Sinua> Il y a longtemps que je t’aime |
| --- | --- |

Ohjaaja:  Philippe Claudel
Käsikirjoittaja:  Philippe Claudel
Tuottaja:  Yves Marmion
Säveltäjä:  Jean-Louis Aubert
Kuvaaja:  Jérome Alméras
Pukusuunnittelija:  Jacqueline Bouchard
Pääosat:  Kristin Scott Thomas Elsa Zylberstein Serge Hazanavicius
Valmistustiedot
Valmistusmaa:  Ranska
Levittäjä:  Mikado Film
Ensi-ilta:  2008
Kesto:  115 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Olen aina rakastanut Sinua (Il y a longtemps que je t’aime) on Philippe Claudelin ohjaama ja käsikirjoittama elokuva vuodelta 2008. Se on kirjailijana kannuksensa hankkineen Claudelin pitkä esikoisohjaus.
Elokuva on kuvattu Claudelin kotikaupungissa Nancyssa. Se sai Ranskassa Césarin parhaan esikoisohjauksen palkinnon ja Britanniassa Baftan parhaan vieraskielisen elokuvan palkinnon.
Tarinassa vankilatuomion kärsinyt kotiseudulle palaava Juliette saa osakseen epäluuloa ja vihaa; jopa lähiomaiset, sisar Léa ja tämän aviomies Luc, karsastavat häntä.
Näyttelijät

| 0 | 1 | 2 |
| --- | --- | --- |
|  Kristin Scott Thomas  | … |  Juliette Fontaine   |
|  Elsa Zylberstein  | … |  Léa, Julietten nuorempi sisar   |
|  Serge Hazanavicius  | … |  Luc, Léan aviomies   |
|  Laurent Grévill  | … |  Michel, Léan kollega   |
|  Frédéric Pierrot  | … |  kapteeni Fauré   |
|  Lise Ségur  | … |  Pikku Lys, 8 vuotta, vietnamilainen, Léan ja Lucin adoptiotyttäristä vanhempi   |
|  Claire Johnston  | … |  Julietten ja Léan äiti    |
|  Catherine Hosmalin  | … |  työneuvoja    |
|  Jean-Claude Arnaud  | … |  Papy Paul, Lucin isä   |
|  Olivier Cruveiller  | … |  Gérard   |
|  Mouss Zouheyri  | … |  Samir, irakilainen ystävä   |
|  Souad Mouchrik  | … |  Kaisha, Samirin vaimo   |
|  Lily Rose  | … |  Emélia, Léan ja Lucin adoptiotyttäristä nuorempi   |
|  Régis Latouche  | … |  baarin asiakas   |
Palkinnot

Parhaan esikoisohjauksen César-palkinto
Parhaan naissivuosanäyttelijän César-palkinto: Elsa Zylberstein
Parhaan vieraskielisen elokuvan Bafta-palkinto
Berliinin elokuvajuhlat, Ekumeenisen tuomariston palkinto
European Film Awards, parhaan naispääosanäyttelijän palkinto: Kristin Scott Thomas
Aiheesta muualla

Kuvia tai muita tiedostoja aiheesta Olen aina rakastanut Sinua Wikimedia Commonsissa
Impossible Princess

| Impossible Princess Kylie Minogue |
| --- | --- | --- |

Studioalbumin tiedot
 Äänitetty : Lokakuu 1995–Toukokuu 1997 Lontoo, Englanti
 Formaatti: CD
 Tyylilaji: Pop, Indie-rock, Dance
 Kesto: 49.57
 Levy-yhtiö: Deconstruction Records BMG Mushroom Records
Kylie Minoguen muut julkaisut
| Kylie Minogue 1994 | Impossible Princess 1997 | Intimate and Live 1998 |
Singlet albumilta Impossible Princess
 ”Some Kind of Bliss” Julkaistu: 8. syyskuuta 1997  ”Did It Again” Julkaistu: 24. marraskuuta 1997  ”Breathe” Julkaistu: 16. maaliskuuta 1998  ”Cowboy Style” Julkaistu: 5. lokakuuta 1998
Impossible Princess on Kylie Minoguen kuudes albumi. Albumin nimi vaihdettiin viime tingassa Kylie Minogueksi sillä Walesin Prinsessa Dianan kuoleman seurauksena Kylie ei haluttu julkaista pitkäsoittoaan nimellä Impossible princess. Prinsessa oli yksi Kylien tärkeimmistä ystävistä, ja Kylie puhuu Dianan kuolemasta mm. vuonna 1997 tehdyssä dokumentissa.
Impossible princess/Kylie Minogue on ainoa albumi joka on täysin Kylie Minoguen näkemyksien mukaan tuotettu ja kirjoitettu albumi. Se floppasi ja myi maailmanlaajuisesti 300 000 kappaletta joista n. 100 000 kappaletta myytiin pelkästään Britanniassa. Tällä albumilla Kylien ura näytti olleen lopullisesti ohi.
Albumilla Kylien kanssa yhteistyössä kuullaan mm. Manic Street Preachers yhtyettä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Too Far | Minogue, Brothers in Rhythm | 4.43 |  |  |  |  |  |  |
| 2. | Cowboy Style | Brothers in Rhythm | 4.44 |  |  |  |  |  |  |
| 3. | Some Kind of Bliss | Bradfield, Dave Eringa | 4.13 |  |  |  |  |  |  |
| 4. | Did It Again | Brothers in Rhythm | 4.21 |  |  |  |  |  |  |
| 5. | Breathe | Minogue, Ball, Vauk | 4.37 |  |  |  |  |  |  |
| 6. | Say Hey | Minogue, Brothers in Rhythm | 3.36 |  |  |  |  |  |  |
| 7. | Drunk | Brothers in Rhythm | 3.58 |  |  |  |  |  |  |
| 8. | I Don't Need Anyone | Bradfield, Eringa | 3.12 |  |  |  |  |  |  |
| 9. | Jump | Dougan, Jay Burnett | 4.02 |  |  |  |  |  |  |
| 10. | Limbo | Ball, Vauk | 4.05 |  |  |  |  |  |  |
| 11. | Through the Years | Ball, Vauk | 4.19 |  |  |  |  |  |  |
| 12. | Dreams | Brothers in Rhythm | 3.44 |  |  |  |  |  |  |
|  |  |  | 49.57 |  |  |  |  |  |  |
| Japanilaisen version bonusraidat |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 13. | Tears | Ball, Vauk | 4.26 |  |  |  |  |  |  |
| Erikoisversion bonuslevy |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Love Takes Over Me (Alternative mix)  | Brothers in Rhythm | 4.19 |  |  |  |  |  |  |
| 2. | Too Far (Inner Door Mix)  | Minogue, Brothers in Rhythm, Philip Steir | 6.19 |  |  |  |  |  |  |
| 3. | Did It Again (Did It Four Times Mix)  | Brothers in Rhythm, Steir | 5.49 |  |  |  |  |  |  |
| 4. | Breathe (Tee's Dancehall Mix)  | Minogue, Ball, Vauk, Todd Terry | 6.21 |  |  |  |  |  |  |
| 5. | Tears | Ball, Vauk | 4.27 |  |  |  |  |  |  |
| 6. | Too Far (Junior's Riff Dub)  | Minogue, Brothers in Rhythm, Junior Vasquez | 5.49 |  |  |  |  |  |  |
| 7. | Breathe (Tee's Dub of Life)  | Minogue, Ball, Vauk, Terry | 7.55 |  |  |  |  |  |  |
| 8. | Some Kind of Bliss (Quivver Mix)  | Bradfield, Eringa, John Graham | 8.39 |  |  |  |  |  |  |
| 9. | Did It Again (Razor-n-Go Dub)  | Brothers in Rhythm, Razor-n-Go | 9.53 |  |  |  |  |  |  |
| 10. | Breathe (Tee's Glimmer Mix)  | Minogue, Ball, Vauk, Terry | 4.46 |  |  |  |  |  |  |
| 11. | Too Far (North Pole Mix)  | Minogue, Brothers in Rhythm, Steir | 5.54 |  |  |  |  |  |  |
| 12. | This Girl |  | 3.09 |  |  |  |  |  |  |
1 2 3 4 5 6 7 8 9  merkitty tuottaja, mutta ei kreditoitu albumille.
↑  aputuottaja.
1 2 3 4 5 6 7 8 9  remix-tuottaja.
Henkilöstö

Kylie Minogue - laulu, taustalaulu syntesisaattori
Steve Anderson - urut, piano, kitara, ohjelmointi, jousien johtaminen
James Dean Bradfield - kitara, basso
Geoff Bird, Greg Bone - kitara
Livingstone Brown, Steve Walters - basso
Neil Sidwell - trombone
Simon Clarke - saksofoni, huilu
Tim Sanders - saksofoni
Guy Barker, Roddie Lorimer - trumpetti
Martin Loveday - sello
Peter Lale - viulu
Nick Nasmyth - urut, jousien johto
Steve Sidelnyk - rummut, lyömäsoittimet
Sean Moore - rummut
Andy Duncan - lyömäsoittimet
Gavyn Wright – viulu, orkesterin johto
Sally Herbert - jouset
Johnnie Hardy, Bogislaw Kostecki - huilu
Dave Eringa, Will Malone, Gini Ball, Claire Orsler, Jocelyn Pook, Anne Stephenson - jouset
Alan Bremmer - ohjelmointi, audioinsinööri, audiomiksaus
Richard Lowe - miksaus, insinööri
Sunny Lizic, Paul Wright - insinööri
Stephane Sednaoui - valokuvaaja
Farrow Design - taiteellinen johtaja
Sijoitukset

| Lista (1998) | Paras sijoitus |
| --- | --- |
Israelin albumilista: 1
Australian albumilista: 4
UK albumilista: 10
Saksan albumilista: 78
Aiheesta muualla

Impossible Princess Discogsissa. (englanniksi)
Albumi Allmusicissa (englanniksi)
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
Pavol Regenda

Regenda Slovakian paidassa maaottelussa Saksaa vastaan
| Mitalit> Maa:   Slovakia.Miesten jääkiekko.Talviolympialaiset  | Mitalit> Maa:   Slovakia.Miesten jääkiekko.Talviolympialaiset  | Mitalit> Maa:   Slovakia.Miesten jääkiekko.Talviolympialaiset  | Maa:   Slovakia> Miesten jääkiekko. |
| --- | --- | --- | --- |
|  Pronssia | Peking 2022 | jääkiekko |  |
Pavol Regenda (s. 7. joulukuuta 1999 Michalovce, Slovakia) on slovakialainen jääkiekkoilija. Regenda pelaa NHL-joukkue Anaheim Ducksin organisaatiossa. Regenda on varaamaton pelaaja ja hän teki sopimuksen Ducksin kanssa kesäkuussa 2022. Ennen NHL-uraansa Regenda pelasi Slovakiassa HK Dukla Michalovcen joukkueessa. Hänen pelipaikkansa on vasen laitahyökkääjä ja hänen kätisyytensä on vasen. Regenda on pelannut 12 NHL:n runkosarjan ottelua. Näissä otteluissa hän on tehnyt yhden maalin ja kaksi syöttöä eli kolme tehopistettä. Tilastot päivitetty 1. joulukuuta 2022. Regenda kuului Slovakian joukkueeseen Pekingin talviolympialaisissa 2022. Slovakian joukkue saavutti olympiaturnauksessa pronssimitalin.
Otterböten asuinpaikka

Asuinpaikan asumuksen pohjan reunakivetystä
Otterböten asuinpaikka sijaitsee Ahvenanmaalla Kökarin saariryhmän suurimmalla saarella Karlbylandet. Se on ollut pronssikaudella noin 1000 eaa. toimineiden hylkeenpyytäjien leiri, joka on säilynyt erittäin hyvässä kunnossa. Kohde on tutkittu ja se on yleisölle avoin.
Sijainti

Asuinpaikka sijaitsee Otterböten kallioilla jyrkänteiden antamassa luontaisessa suojassa. Paikan kautta kulkee luontopolku, jolle pääsee joko Karlbystä alkavalta Oppsjön järven ohittavalta kylätieltä tai Överbodasta haarautuvan Kökarin kirkolle johtavalta tieltä. Kirkolle johtavalla tiellä on tien varressa paikoitusalue ja siihen on pystytetty opastaulu. Paikoitusalueelta on asuinpaikalle matkaa kävelypolkua pitkin 600–700 metriä.
Asuinpaikka > Asumukset ja suuret rakenteet

Asuinpaikka sijaitsee kalliokielekkeiden rajaamalla alueella, joka on noin 60 metriä pitkä ja leveämmillään 30 metriä leveä. Kaivauksissa löytyi yhdeksän pyöreän muotoista asumuksenpohjaa. Asumusten halkaisijat vaihtelevat 4–7 metriä. Asumuksista kaksi sijaitsi erillään muista, yksi kiinni toisessa asumuksessa ja muut niin, että niiden seinät olivat kiinni 2–3 muussa asumuksessa. Kylässä oli siis ahdasta. Asumuksista on jäljellä vain kivestä ladotut pyöreät seinänpohjat. Ne on kivetty latomalla ympyrän muotoon useita kierroksia tiiviisti aseteltuja erikokoisia kiviä. Useimmassa asumuksessa näyttäisi yhdessä kohtaa olevan harvempi kiveys, mikä viittaa mahdollisesti oviaukon paikkaan. Viiden asumuksen lattian keskivaiheella on nokimaata kohdassa, mikä oli tulisijan paikka.
Asuinpaikalta löytyi myös neljä tunkiota, kivilatomus, seitsemän ulkoliettä, hylättyjen nuotiokivien kasa sekä joko kaivo tai vesikuoppa, joka on myös kytketty asuinpaikan muinaiseen ympäristöön.
Asuinpaikka > Löytömateriaalia

Kaivauksissa löytyi pääasiassa keramiikan kappaleita, joita on luetteloitu 23 000 kappaletta (yhteensä 250 kilogrammaa). Keramiikka oli huonosti poltettua ja sirpaleista voitiin rekonstuoida joitakin astioiden osia noin 300 astiasta. Astioiden arvioidut korkeudet olivat yleensä 15–35 senttimetriä. Ruukun pohja oli pieni, mutta tasainen. Ruukun levein kohta sijaitsi sen yläpuoliskossa, mutta ruukun suuaukkoa oli pienennetty taivuttamalla astian suuaukon reunoja sisällepäin. Seinämät olivat ohuita ja ne oli koristeltu vetämällä sormia niiden kylkiä myöten alhaalta ylös ulottuvat uurteet. Tällaiset astiat oli todennäköisesti tarkoitettu ruuan- tai hylkeenöljyn säilytykseen. Osa sirpaleista oli peräisin pienistä kupeista, jotka on ilmeisesti tarkoitettu juomiseen.
Ihmisen käsittelemää kiviainesta löytyi 19 kilogrammaa. Joukossa oli muutama kovasin, jolla hiottiin muita kivityökaluja. Suurin osa kivimateriaalista muodostui iskoksista eli kivenpalasista, jotka lohkesivat iskettäessä irti pääkivestä, kun siitä valmistettiin työvälinettä.
Asuinpaiklla löytyi asumusten välistä tunkioita, joista paljastui metsästettyjen ja kasvatettujen eläinten luunjäänteitä (yhteensä 10 kilogrammaa). Lukuisin luutunniste kuului harmaahylkeelle, jonka metästämistä varten asuinpaikalle oli alkujaankin matkattu. Myös vesilintujen luita löytyi. Niitä edustivat lähes yksinomaan haahkan luut, mutta joikossa oli yksittäin myös haarmaa- tai merilokin luu, riskilän luu ja kyyhkysen luu . Asuinpaikalla pidettiin ainakin lampaita, vuohia ja sikoja, sillä myös näiden luita löytyi kaivauksista. Tutkijat pitävät todennäköisenä, että kotieläimet tuotiin saarelle elävinä. Sen sijaan löydetyt kaksi lehmän ja yksi hevosen luu herättävät kysymyksiä, minkä kokoisilla veneillä oli liikuttu. Veneessä on toki voinut olla eväinä lihankappaleitakin. Kaivauksien löytömateriaalia säilytetään eri museoissa.
Asuinpaikka > Ajoituksia

Löytömateriaalien radiohiiliajoitukset ja kiviaineksen termoluminenssiajoitukset sijoittavat asuinpaikan toiminnan ajankohtaan 1300–1000 eaa. ja vastaavasti 1200–900 eaa. eli pronssikaudelle. Merenpinta sijaitsi tuolloin 17,5 metriä nykyistä korkeammalla, mikä ei ole ristiriidassa asuinpaikan valinnan kanssa. Myöhemmin, Kenneth Gustavsson on haastanut tätä ajoitusta teettämällä Ingemar Påhlssonilla uuden siitepölydiagrammin alueen muinaisesta kasvustosta. Saadut tulokset kävivät kuitenkin yhteen aikaisempien ajoitusten kanssa. Gustavssonin arvio asuinpaikan käyttöajasta osuu aikavälin 1200–1000 eaa. ympärille.
Asuinpaikka > Löytömateriaalin tulkinta

Löytöpaikan esinelöytöjen ja asumuspohjien rakenteiden perusteella on päätelty, että asuinpaikka toimi sesonkiluonteisena asuinpaikkana. Tänne saapuivat mantereelta hylkeenmetsästäjät ennen metsästyskauden alkamista myöhäissyksyllä ja he asuivat täällä metsästyskauden ajan helmi-maaliskuussa. He asuivat asumuksissa, joita on luonnehdittu lähinnä majoiksi tai kodiksi. Kun metsästysaika oli keväällä ohi, palasivat he kotiinsa mantereelle välittäen hankimansa raaka-aineet eteenpäin.
Kenneth Gustavsson teetti keramiikan sirpaleista analyysit ja ne viittaavat siihen, ettei astioita tehty Kökarissa tai edes Ahvenanmaalla. Hän huomasi, että keramiikan savimateriaali muistuttaa mineraalikoostumukseltaan eniten Puolan rannikolla ja Bornholmissa käytettyä savea. Astioiden tekotapa on yhdistetty Itämeren etelärannikolla vaikuttaneen Lausitzin kulttuurin traditioon valmistaa keramiikkaa, jotka myös elivät  Puolassa ja Bornholmilla. Hän huomautti, että paras Otterböten keramiikan vastineet on löydetty Oder-joen suun asuinpaikkojen keramiikasta. Henrik Asplund huomauttaa, että tämän tyyppinen keramiikka on tätäkin laajemmin levittäytynyt. Vastaavanlaista keramiikkaa on löydetty myös Tanskan saarilta, Ruotsin Hallandista ja Latviasta. Lisäksi astioiden seinämistä löytyy viljelykasvien kasvinosien ja siementen palaneita jäänteitä. Jäänteet kuuluvat tavanomaisille viljalajikkeille kuten ohralle, kauralle, yksijyvävehnälle, vehnälle, emmervehnälle, spelttille ja hirssille. Näiden lisäksi löytyi muitakin kasvien kasvinosien jälkiä. Tämä osoittaa, että keramiikan valmistajat kuuluivat viljelyväestöön eikä metsästäjä-keräilijä-väestöön.
Ympäristö

Kökarin saariryhmän korkeimmat kalliot kohoavat 40 metriä nykyisen merenpinnan yläpuolelle. Jääkauden jälkeisen maankohoamisen nopeudesta on päätelty, että kalliot kohosivat vedestä noin 4000 vuotta sitten eli kivikauden loppupuolella. Ajoitukset sijoittavat asuinpaikan pronssikaudelle ja silloinkin tarkemmin aikaan noin 1000 eaa., jolloin ympäröivä merenpinta oli 17,5 metriä nykyistä korkeammalla. Silloin oli suurin osa Kökarin saaristosta veden alla. Itse pääsaari Karlbylandet oli pääosin veden alla lukuun ottamatta lounaassa sijaitsevaa Kalenin metsäaluetta, joka muodosti silloin kilometrin pituisen saaren. Muu osa nykyisestä saaresta oli silloin pieniä luotoja ja niiden ympärillä oli vain aavaa merta. Saarten kasvillisuus oli tuolloinkin samaa kuin Kökarin nykykasvillisuus. Sitä dominoi silloin leppä, koivu ja tammi. Nämä kasvoivat tuulisella saarella matalana pusikkomaisena peitteenä.